Nos Johannes Comes Burgundiæ,  Dominus Salinensis, universis  singulis præsentibus  futuris, salutem. Justum est  rationi atque misericordiæ operibus consonum, ibi manum adjutricem porrigere largiorem, ubi cultus divinus augmentatur,  religionis fervor, atque personarum Deo servientium numerus ampliatur. Indè est quòd cùm in puram  perpetuam elemosinam dederimus  concesserimus Deo  PRIORATUI Sancti Cornelii castri nostri de Stella Monasterio Trenorchiensi subjecto, viginti libras stephanenses annuas in badarna nostra Ledænensi, quæ dicitur badarna elemosinarum singulis annis percipiendas, sicut in litteris super hoc confectis pleniùs continetur: nos postmodum in divinæ laudis augmentum,  fervorem religionis ampliandum, nec-non pro remedio animæ nostræ,  Loretæ uxoris nostræ,  antecessorum nostrorum, dedimus  concessimus in puram  perpetuam elemosinam Deo  præfato Prioratui Sancti Cornelii, atque fratribus ibidem Deo servientibus constitutis  constituendis quatuor sarcinas salis in prædicta badarna à Priore  fratribus prædicti Prioratus cum prædictis viginti libris à nobis eisdem diu concessis annis singulis ante omnes alias elemosinas nostras quibuscumque personis vel locis in dicta baderna concessas vel concedendas, in perpetuum percipiendis. Item dedimus  concessimus in perpetuum Priori  fratribus prædicti Prioratus, decem modios vini ad mensuram Castri-Karoli in vineis nostris de l’Esteile singulis annis in posterum capiendos  habendos, salvis insuper decimis omnium vinearum nostrarum sitarum juxta  propre l’Esteile in parochia Sancti Cornelii, quas decimas volumus  concedimus à Priore de Sancto Cornelio,  à monachis ibidem Deo servientibus de cætero  in perpetuum percipi  haberi, prout dictus Prior ante præfatas donationes decimas in aliis locis dictæ parochiæ percipere consueverat  debebat. In recompensationem autem omnium prædictorum voluerunt  promiserunt nobis bona fide viri religiosi Hugo Abbas Trenorchiensis totúsque Conventus ejusdem loci, quibus dictus Prioratus dignoscitur subesse, in dicto Prioratu sex monachos ibidem Deo servientes  residentes constituere pro Dei laude exaltanda,  divino officio ampliando. Item dederunt  concesserunt in perpetuum nobis  heredibus nostris prædicti Abbas  Conventus quamdam vineam sitam juxta clausum nostrum de Sancto Cornelio à nobis  heredibus nostris in perpetuum possidendam, salva decima dictorum monachorum prout superiùs  expressum. Tenentur autem prædicti Abbas  Conventus, in die obitus nostri celebrare solempniter annis singulis in perpetuum, anniversarium nostrum in monasterio Trenorchiensi,  in dicto prioratu, pro remedio animæ nostræ,  Loretæ Comitissæ uxoris nostræ,  aliorum omnium antecessorum nostrorum,  facere pro nobis, quantùm pro monacho defuncto in monasterio Trenorchiensi fieri consuevit. Nos autem quando prædicta omnia præfato prioratui contulimus, talem conditionem apposuimus, quòd dicti Abbas,  Conventus, vel Prior ibidem pro tempore constituendus prædictas res eisdem à nobis concessas, vel in futurum à quibuscumque personis concedendas, non vendent, non donabunt, non obligabunt, nec alio quocumque modo à prædicto prioratu alienabunt, vel etiam aliis usibus applicabunt. In cujus rei robur  memoriam, ad confirmationem rerum prædictarum in perpetuum faciendam, dictis Abbatui  Conventui præsentes litteras sigilli nostri munimine sigillatas. Actum  datum anno Domini M. CC. sexagesimo die Mercurii post Festum Beati Mathiæ Apostoli. Pend un grand sceau de cire representant un homme armé  à cheval, avec un Ecu bandé qui est de Chalon.